text: Sønderborg siger ja til vindmøller
  19 december 2012 kl. 17.32
  Sønderborg Kommune har lige vedtaget en omfattende plan for nye vindmølleprojekter - til nogle borgeres store ærgrelse.
  Politikerne i Sønderborg lader sig ikke bremse af manglende undersøgelser omkring lavfrekvensstøj, som de gør i Kolding.
  Vindmølleplanerne går ud på at placere vindmøller på op til 150 meters højde i otte områder i kommunen. 
  De store møller vækker blandt andet frygt for støjproblemer blandt nogle borgere.
  Men her til aften vedtog politikerne en stor temaplan for vindmøller i Sønderborg kommune. 
  Borgmester Aase Nyegaard siger dog, at vedtagelsen af vindmølleplanen ikke nødvendigvis betyder, alle vindmøllerne kommer op at stå.
  